**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ****Hotărâre a Guvernului****privind aprobarea caracteristicilor principale și a indicatorilor tehnico-economici aferenți obiectivului de investiții** **„Asigurarea atenuării și tranzitării în siguranță a volumelor de viitură pe râul Crasna, aval de acumularea Vârșolț, județul Satu Mare”** |
| **Secţiunea a 2-a****Motivul emiterii actului normativ** |
| 2.1. | Sursa proiectului de act normativ | Proiectul este inclus în Planul de Management al Riscului la Inundații, Ciclul 2 de implementare a Directivei Inundații, aprobat prin Hotărârea Guvernului nr. 886/2023 pentru actualizarea planurilor de management al riscului la inundaţii aferente celor 11 administraţii bazinale de apă şi fluviului Dunărea de pe teritoriul României, aprobate prin Hotărârea Guvernului nr. 972/2016, care reprezintă o viziune strategică pentru managementul riscului la inundații atât la nivel de Administrație Bazinală Someș – Tisa, cât și la nivel de A.P.S.F.R. - Areas with Potential Significant Flood Risk - Zone cu Risc Potențial Semnificativ la Inundații. Zona de interes a proiectului a fost desemnată ca zonă cu risc potențial semnificativ de inundații: râul Crasna – aval Vârșolț – amonte de localitatea Acâș sector îndiguit (09-A042F) – râul Crasna aval de localitatea Acâș – amonte de localitatea Moftinu Mare sector îndiguit (09-A043F) – râul Crasna aval de localitatea Moftinu Mare sector îndiguit (09-A044F). În acest sens, s-au stabilit obiectivele de management al riscului la inundații, s-au identificat măsurile necesare în atingerea obiectivelor managementului riscului la inundații și s-au prioritizat măsurile care vizează reducerea riscului la inundații la nivel de A.P.S.F.R, ținând cont de obiectivele specifice de management al riscului la inundații. |
|  2.2. | Descrierea situaţiei actuale | Lucrările sunt amplasate în bazinul hidrografic Crasna - cod cadastral II.2, pe actualul amplasament al polderelor Supur și Moftin, precum și pe digurile longitudinale care sunt situate pe râul Crasna.Polderul Supur este amplasat în zona localității Supuru de Jos, pe malul drept al râului Crasna, în aval de confluența cu râul Maja. Polderul Moftin este amplasat pe malul drept al râului Crasna, localitatea Ghilvaci, comuna Moftin.Digurile râului Crasna sunt situate pe întreaga lungime a tronsonului cuprins între localitățile Supuru de Sus și Moftinu Mare. Bazinul hidrografic luat în analiză al râului Crasna, aval de acumularea Vârșolț, cuprinde polderele Supur și Moftin, inclusiv digurile dintre acestea cuprinse pe tronsonul localităților Supuru de Jos și Moftinul Mare, precum și digurile din amonte pe afluentul Maria. Investiția este compusă din Polder Supur, Polder Moftin și digurile râului Crasna situate între cele două poldere precum și digurile de pe afluentul Maria.Pe râul Crasna și afluenții săi, s-au înregistrat în ultimii 50 de ani o serie de viituri cu debite importante, cu consecințe negative asupra activităților umane. La viituri și ape mari, nivelul apei se menține ridicat pentru o perioadă mai lungă de timp, respectiv 3 - 4 zile conform hidrografelor (furnizate de Institutul Național de Hidrologie și Gospodărire a Apelor), digurile fiind supuse fenomenului de saturație. Datorită uzurii morale și a perioadei lungi de exploatare a digurilor de pe râul Crasna, se poate constata apariția fenomenului de tasare, fapt ce indică necesitatea unor intervenții pentru aducerea lor la parametrii inițiali, proiectați.În data de 04.04.2022 a fost realizată o inspecție tehnică cu scopul de a constata starea tehnică a polderelor Supur și Moftin, respectiv a digurilor longitudinale de pe râul Crasna, pe sectorul cuprins între localitatea Supuru de Jos și Moftinul Mare, a construcțiilor și instalațiilor din cadrul amenajărilor, cu următoarele concluzii:a) Acumularea nepermanentă (polder) Supur:- barajul de pământ se prezintă în condiții relativ bune, necesitând completări de terasamente la coronament pentru aducerea acestuia la cota proiectată inițial; - prag deversor pe râul Crasna cu doua deschideri (fante)- cu zid lateral din beton a cărei suprafață vizibilă prezintă segregări și exfolieri ale betonului;- elemente de beton degradate, cu fisuri în secțiunea deversorului și a radierului;- se constată o depunere de material aluvionar pe malul stâng, amonte de pragul de fund de pe râul Crasna în dreptul pragului de admisie în polder;- echipament hidromecanic învechit, degradat, fără mecanism de acționare;- prezența vegetației arboricole în canalul de acces la evacuare;- de asemenea, s-a constatat existența unei eroziuni de mal, pe malul drept al râului Crasna aval de pragul de fund pe o lungime de cca. 30 m, în zona de încastrare a pereului de beton cu malul natural;- nu s-au constatat umectări sau infiltrații și nici vegetație hidrofilă pe taluzele digurilor;- în situația actuală atenuarea viiturilor de pe râul Crasna, aval de confluența cu râul Maja în polderul Supur (volum acumulat 5% = 3,88 mil. mc) nu este suficientă, debitul atenuat fiind mai mare cu circa 35% față de debitul corespunzător cotei de pericol (CP) în secțiunea stației hidrometrice Supuru de Jos;- ca urmare se impune reevaluarea tranzitării debitelor de viitură în zona polderului Supur pentru asigurarea scoaterii de sub presiune a digurilor de pe râul Crasna, una dintre soluții fiind reabilitarea pragului deversor.b) Acumularea nepermanentă (polder) Moftin:– coronamentul deversorului este la cota 120,40 mdMN față de 120,01 mdMN (nivel proiectat);– coronamentul digurilor nu este realizat la cotele proiectate, el fiind mai jos cu o înălțime cuprinsă între 0,30 m si 1,20 m – digurile exterioare și între 1,40 m si 2,05 m – digul de compartimentare;– deversorul intra în funcțiune la un debit pe albie de 87 mc/s față de debitul proiectat de 280,00 mc/s. Coronamentul digurilor fiind sub această cota, acestea ar fi deversate producându-se inundarea terenurilor limitrofe și a localităților din aval, fapt confirmat și de hărțile de hazard;- golire de fund - elementele de beton prezintă fenomenul de îmbătrânire, cu crăpături, desprinderi, segregări, elementele metalice ale echipamentului hidromecanic prezintă fenomenul de coroziune, stavila plană metalică aflată în stare avansată de degradare;- digul dintre compartimentele 1 și 2 ale polderului nu are secțiunea proiectată, se constată tasări ale coronmentului și taluzelor;- digul de compartimentare dintre compartimentul 2 în 1 al polderului a fost distrus (bresat), pe o lungime de 30 m în timpul viiturii, nemaifiind adus la secțiunea inițială din proiect;- deversorul de admisie dinspre râul Crasna în polder se prezintă în stare de degradare a elementelor de beton, cu fisuri și desprinderi; colmatare a bazinului disipator;- se constată o tasare evidentă a coronamentului digului de compartimentare cu cca.40 – 50 cm;- se constată, de asemenea, tasarea pereului de beton a paramentului exterior pe o lungime de circa 20 m, datorită tasărilor și subspălării reazemului măştii de beton;- pereul din dale de beton armat prezintă fenomenul de îmbătrânire a betonului, cu exfolieri și desprinderi.c) Diguri și albii regularizate: Albia râului Crasna a fost executată pentru a putea tranzita debitul cu asigurarea de 5% în regim natural (Q5% = 280 mc/s). Digurile, de asemenea, au fost propuse cu lățimea coronamentului de 4,0 m, înclinarea taluzului spre apă de 1:3, spre incintă de 1:2,5 și cu înălțimea medie de 2,5 m. Panta redusă a albiei în zona cursului inferior duce la încetinirea scurgerii apei, iar la viituri și ape mari, nivelul apei se menține ridicat pentru o perioadă mai lungă de timp, digurile fiind supuse fenomenului de saturație. Datorită uzurii morale și a perioadei lungi de exploatare a digurilor de pe râul Crasna, se poate constata apariția fenomenului de tasare, fapt ce indică necesitatea unor intervenții pentru aducerea lor la parametrii inițiali, proiectați.În cursul exploatării echilibrul geomorfologic al albiei nu a putut fi menținut, fenomenele de degradare ale albiei fiind frecvente, la ape mari producându-se deversări peste diguri în zone restrânse pe sectorul cuprins între comuna Giorocuța (confluență cu râul Maja) și comuna Giungi (confluența cu râul Maria) și pe zone mai extinse în aval de confluența cu râul Maria, unde podurile rutiere și CF nu au capacitate de tranzitare a debitelor de calcul.Au fost luate în evaluare și digurile de pe râul Maria în zona Rațesti, afluent de dreapta a râului Crasna. Lucrările de apărare au fost executate după 1980 (8 km regularizare) și au constat în: 7,4 km diguri, 1,255 km consolidări de mal.Motivele principale care fundamentează necesitatea documentației de avizare a lucrărilor de intervenție sunt următoarele: - remedierea deficiențelor funcționale apărute atât la părțile constructive ale acumulărilor nepermanente, cât și la echipamentele hidromecanice, electrice și sistemul de măsură și control;- remedierea deficiențelor apărute la construcțiile existente;- evitarea unor daune anuale medii de circa 203.615.262,77 lei provocate de evenimente hidrologice adverse, inclusiv de efecte negative provocate de schimbările climatice și protecția împotriva inundațiilor a unui număr de aproximativ 3.212 locuitori, circa 1.717 proprietăți, circa 59,36 km infrastructură de transport, 6 obiective socio-economice și circa 10.801,70 ha de suprafață de teren;- realizarea unor lucrări care vizează măsuri ecologice relevante protecției mediului și biodiversității, respectând astfel cerințele DNSH - Do Not Significant Harm - a nu prejudicia semnificativ, aferente Programului de reabilitare a acumulărilor existente care necesită intervenții de urgență, pentru exploatarea în condiții de siguranță;- conformitatea cu prevederile Strategiei naționale de management al riscului la inundații pe termen mediu și lung, precum și cu prevederile Planului de Management al Riscului la Inundații aplicabil care asigură conformitatea cu Directiva 2007/60/CE a Parlamentului European și a Consiliului din 23 octombrie 2007 privind evaluarea și gestionarea riscurilor de inundații;- conformitatea cu prevederile planurilor de management ale bazinelor hidrografice care asigură conformitatea cu Directiva Cadru Apă (DCA). Implementarea măsurilor incluse în cadrul obiectivului de investiție va avea consecințe pozitive importante în ceea ce privește reducerea riscului la inundații cu un impact major pozitiv asupra întregii regiuni de dezvoltare din zonă. |
| 2.3. | Schimbări preconizate | Obiectivele preconizate a fi atinse prin realizarea investiției „Asigurarea atenuării și tranzitării în siguranță a volumelor de viitură pe râul Crasna, aval de acumularea Vârșolț, județul Satu Mare” inclusă în cadrul Planului Național de Redresare și Reziliență - P.N.R.R., Componenta 1: Managementul Apei, Investiția 4.1. Reabilitarea liniilor de apărare existente în conformitate cu Directiva privind inundațiile și cu Strategia Națională pentru Managementul Riscului la Inundații și Investiția 4.2. Reabilitarea acumulărilor existente care necesită intervenții de urgență pentru exploatarea în condiții de siguranță, sunt:a) mărirea gradului de siguranță în exploatare a acumulărilor nepermanente existente, precum și a digurilor longitudinale și de remu existente,b) reducerea riscului la inundații în vederea protejării populației, infrastructurii și a obiectivelor socio-economice în zonele de risc,c) adaptarea la schimbările climatice prin automatizări și digitizarea echipamentelor de evacuare.Lucrările propuse a se realiza în cadrul investiției sunt următoarele:a) Acumularea nepermanentă (Polder) Supur:1. Punerea în siguranță a digurilor polderului Supur prin lucrări de aducere la cotă; 2. Reabilitarea deversorului de acces;3. Reabilitarea pragului deversant aval de deversorul de acces;4. Reabilitarea elementelor de beton aferente golirii de fund, înlocuirea echipamentului electromecanic, inclusiv a sistemelor de acționare a acestora, supraînălțarea turnului de manevră și amplasarea unei cabine de protecție a mecanismelor de acționare pe turnul de manevră;5. Reabilitarea și supraînălțarea deversorului de golire/preaplin;6. Realizarea drumului tehnologic pentru accesul utilajelor în zona polderului;7. Amenajarea unor zone umede.b) Acumularea nepermanentă (Polder) Moftin:1. Punerea în siguranță a digurilor polderului Moftin prin lucrări de aducere la cotă; 2. Refacerea deversorului de acces; 3. Refacerea golirii de fund și a turnului de manevră;4. Realizarea drumului tehnologic pentru accesul utilajelor în zona polderului;5. Amenajarea unor zone umede.c) Diguri:1. Punerea în siguranță și aducerea la cotă a digurilor aferente râului Crasna în zona UAT-urilor Bogdand, Supur, Acîș, Beltiug, Craidorolț, Terebești și Moftin – L=78.400m;2. Consolidări de mal prin prism din anrocamente pe râul Crasna;3. Consolidări de mal prin prism de anrocamente pe afluentul V. Maria;4. Parapet din beton h=1.50-2.00m (intravilan Craidorolț);5. Subtraversări DN800;6. Reabilitare subtraversări existente;7. Realizarea unei perdele forestiere de protecție la baza digului prin plantarea de arbori autohtoni;8. Sistem de colectare plutitori;9. Drum tehnologic;10. Amenajarea unor zone umede.Soluțiile tehnice propuse în cadrul acestui obiectiv de investiții, sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate, precum și Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului.Lucrările care se realizează în cadrul acestui obiectiv de investiții se încadrează în Strategia Națională de Management al Riscului la Inundații pe termen mediu și lung, aprobată prin Hotărârea Guvernului nr. 846/2010 pentru aprobarea Strategiei naționale de management al riscului la inundații pe termen mediu și lung, care definește un cadru tehnic, instituțional și legal pentru prevenirea și reducerea tuturor consecințelor negative ale inundațiilor, până la niveluri acceptabile gradual și procentual, asupra activităților socio-economice, asupra proprietăților, asupra vieții și sănătății oamenilor și asupra mediului înconjurător, ținând cont de necesitățile specifice și de obligațiile internaționale ale României, fiind în concordanță cu orizontul de timp al Strategiei Naționale pentru Dezvoltare Durabilă a României 2030, aprobată prin Hotărârea Guvernului nr. 877/2018 privind adoptarea Strategiei naționale pentru dezvoltarea durabilă a României 2030, cu modificările ulterioare și în conformitate cu prevederile planurilor de management ale bazinelor hidrografice care asigură conformitatea cu Directiva Cadru Apă. Valoarea obiectivului de investiții a fost avizată în Consiliului Interministerial de Avizare Lucrări Publice de Interes Național și Locuințe. |
| 2.4. | Alte informaţii |  Nu au fost identificate. |
| **Secţiunea a 3-a****Impactul socioeconomic** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | În timpul dezvoltării proiectului, impactul prognozat asupra mediului socio-economic va fi pozitiv, având în vedere că vor fi create noi locuri de muncă pentru comunităţile locale în zona în care vor fi efectuate lucrările de amenajare a obiectivului de investiţii„Asigurarea atenuării și tranzitării în siguranță a volumelor de viitură pe râul Crasna, aval de acumularea Vârșolț, județul Satu Mare”.  |
| 3.2. | Impactul social | Proiectul de act normativ nu se referă la acest subiect. |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | Proiectul, prin lucrările propuse nu manifestă impact asupra elementelor de biodiversitate și nu influențează negativ factorii care determină menținerea stării favorabile de conservare a speciilor și habitatelor de importanță comunitară și europeană.Lucrările vor respecta condițiile impuse prin Decizia Etapei de Încadrare nr. 709/11.06.2024 emisă de către Agenția pentru Protecția Mediului Satu-Mare |
| 3.7. | Evaluarea costurilor şi beneficiilor din perspectiva inovării şi digitalizării | În ceea ce privește dimensiunea digitală a investiției, proiectul prevede modernizarea precum și automatizarea echipamentelor hidromecanice, a instalațiilor de acționare hidraulică și a instalațiilor electrice.Instalațiile vor fi gestionate de unități de control programabile, care vor include dispozitive de procesare de date control de proces - PLC, panouri de afișare și elemente de avertizare de alarmă.Proiectul propus include componenta de digitalizare și automatizare a sistemului ce permite decizii ale Autorității responsabile mai rapide, eficiente, în baza unor date cu o acuratețe mare și coerente la nivel de bazin hidrografic și național.Prin implementarea sistemelor automatizate de monitorizare și control, lucrarea se aliniază cerințelor europene de digitizare a obiectivelor hidrotehnice, permițând monitorizarea și comanda în timp real a echipamentelor, concomitent cu transmiterea, înregistrarea și stocarea datelor. |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| 3.9. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - în mii lei (RON) –  |
| Indicatori | Anulcurent | Urmatorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | - | - | - | - | - | - |
| a) buget de stat, din acesta:(i) impozit pe profit(ii) impozit pe venit | - | - | - | - | - | - |
| b) bugete locale(i) impozit pe profit | - | - | - | - | - | - |
| c) bugetul asigurărilor sociale de stat:(i) contribuţii de asigurări | - | - | - | - | - | - |
| d) alte tipuri de venituri(se va menționa natura acestora) | - | - | - | - | - | - |
| 4.2. Modificări ale cheltuielilor bugetare, plus/minus, din care: | - | - | - | - | - | - |
| a) buget de stat, din acesta:(i) cheltuieli de personal(ii) bunuri şi servicii | - | - | - | - | - | - |
| b) bugete locale:(i) cheltuieli de personal(ii) bunuri şi servicii | - | - | - | - | - | - |
| c) bugetul asigurărilor sociale de stat:(i) cheltuieli de personal(ii) bunuri şi servicii | - | - | - | - | - | - |
| d) alte tipuri de cheltuieli(se va menționa natura acestora) | - | - | - | - | - | - |
| 4.3. Impact financiar, plus/minus, din care: | - | - | - | - | - | - |
| a) buget de stat | - | - | - | - | - | - |
| b) bugete locale | - | - | - | - | - | - |
| 4.4. Propuneri pentru acoperirea creşterii cheltuielilor bugetare | - | - | - | - | - | - |
| 4.5. Propuneri pentru a compensa reducerea veniturilor bugetare | - | - | - | - | - | - |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | - | - | - | - | - | - |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | - | - | - | - | - | - |
| 4.8. Alte informații | Finanțarea obiectivului de investiții se realizează din sumele aferente componentei de împrumut a Planului Național de Redresare și Reziliență, Componenta 1 – Managementul Apei, și din finanțare publică națională, în limita sumelor aprobate anual cu această destinație, conform programelor de investiții publice aprobate potrivit legii. |
| **Secţiunea a 5-a****Efectele proiectului de act normativ asupra legislaţiei în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). |  Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect. |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect. |
| 5.6. | Alte informaţii | Nu au fost identificate |
| **Secţiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. |
| 6.4. | Informaţii privind puncte de vedere/opinii emise de organisme consultative constituite prin acte normative |  Proiectul de act normativ nu se referă la acest subiect. |
| 6.5. | Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect. |
| 6.6. | Alte informaţii  | În vederea adoptării de către Guvern a acestui proiect de act normativ privind aprobarea caracteristicilor principale și a indicatorilor tehnico-economici aferenți obiectivului de investiții„Asigurarea atenuării și tranzitării în siguranță a volumelor de viitură pe râul Crasna, aval de acumularea Vârșolț, județul Satu Mare” s-a obținut avizul Consiliului Interministerial de Avizare Lucrări Publice de Interes Național și Locuințe nr. 57/21.08.2024 |
| **Secţiunea a 7-a****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
|  **Secţiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ  | Proiectul de act normativ nu se referă la acest subiect. |
| 8.2. | Alte informaţii  | Nu au fost identificate. |

Pentru considerentele de mai sus, am elaborat prezentul proiect de Hotărâre a Guvernului privind aprobarea caracteristicilor principale și a indicatorilor tehnico-economici aferenți obiectivului de investiții „Asigurarea atenuării și tranzitării în siguranță a volumelor de viitură pe râul Crasna, aval de acumularea Vârșolț, județul Satu Mare” care în forma prezentată, a fost avizat de ministerele interesate şi pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**AVIZĂM:**

|  |  |
| --- | --- |
| **VICEPRIM-MINISTRU****MINISTRUL AFACERILOR INTERNE****MARIAN-CĂTĂLIN PREDOIU** | **VICEPRIM-MINISTRU****MARIAN NEACȘU** |
| **MINISTRUL INVESTIȚIILOR ȘI****PROIECTELOR EUROPENE****ADRIAN CÂCIU** | **MINISTRUL DEZVOLTĂRII,****LUCRĂRILOR PUBLICE ȘI****ADMINISTRAȚIEI****ADRIAN-IOAN VEȘTEA** |
| **MINISTRUL FINANȚELOR****MARCEL-IOAN BOLOȘ** |

***AVIZEAZĂ:***

|  |
| --- |
| **Secretar de Stat,****Cristian – Valer BEȘENI****Secretar General,****Alexandru AVRAM** |
|  **Secretar General Adjunct Secretar General Adjunct****Győző István BÁRCZI Teodor DULCEAȚĂ** |
| **Direcția Generală Resurse Umane, Juridică și Relația cu Parlamentul****Director General,****Cristina – Elena DUMITRESCU** |
| **Direcția Generală Economică, Investiții Direcția Generală Planul Național** **și Administrativ de Redresare și Reziliență** **Director General, Director General,** **Speranța Georgeta IONESCU Cristian MĂRIȘTEANU** |
| **Serviciul Investiții și Control****Șef serviciu,****Eugenia NECEA****Administrația Națională „Apele Române”****Sorin LUCACI, Director General** |